
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

Α Π Ο Σ Π Α Σ Μ Α

  
Από το πρακτικό της υπ’ αριθμ. 2ης (τακτικής) συνεδρίασης του Δημοτικού Συμβουλίου του Δήμου Πύργου
Αριθμ. Αποφ.  10/2011

ΘΕΜΑ: «Προγραμματισμός προσλήψεων έκτακτου προσωπικού και προσωπικού με σύμβαση μίσθωσης έργου, για το έτος 2011»
    
Στον Πύργο και στο Δημοτικό Κατάστημα σήμερα στις 31 του μηνός Ιανουαρίου, του έτους 2011, ημέρα Δευτέρα και ώρα. 18:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, ύστερα από την με αριθμό πρωτ. 2836/27-1-2011 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).
      
Αφού διαπιστώθηκε απαρτία νομίμως, δεδομένου ότι σε σύνολο 33 Δημοτικών Συμβούλων βρέθηκαν παρόντες 27 ήτοι:

	                ΠΑΡΟΝΤΕΣ
	                 ΑΠΟΝΤΕΣ

	1. Καννής Ευστάθιος - Πρόεδρος
	     1. Ζέκιος Λεωνίδας 

	2. Σκαρτσιάρης Πάνος  - Αντιπρόεδρος
	     2. Αντωνέλος Δημήτριος

	3. Τζουανόπουλος Δημήτριος  - Γραμματέας 
	     3. Ανδρικόπουλος Ανδρέας

	4. Καράμπελας Αντώνιος
	     4. Δημόπουλος Φώτιος

	5. Παναγόπουλος Ιωάννης
	     5. Γιαννακούλιας Θεόδωρος

	6. Παναγόπουλος Βασίλειος
	     6. Ψάρρης Παναγιώτης

	7. Αργυρόπουλος Ιωάννης του Γεωργίου
	

	8. Αριστειδόπουλος Χαράλαμπος
	

	9. Βαρελάς Ιωάννης
	     

	10. Θεοδωρέλος – Χαρίτος Γεώργιος
	

	11. Δημουλιάς Λεωνίδας
	

	12. Κοτσιλίμπας Γεώργιος
	

	13. Τζίνη Διονυσία
	

	14. Κωνσταντόπουλος Σπυρίδων
	

	15. Φραγκαντώνης Παναγιώτης
	

	16. Μπίρμπας Κων/νος
	

	17. Ανδρικόπουλος Φώτιος
	

	18. Αργυρόπουλος Ιωάννης του Παναγιώτη
	

	19. Λιατσής Γαβριήλ- Επικεφαλής Μείζονος    

      Μειοψηφίας (Παρίστατο στη συνεδρίαση

     μέχρι και το 11ο θέμα της Η.Δ)
	

	20. Ανδριόλας Γεώργιος
	

	21. Σεϊντής Βασίλειος
	

	22. Κουρμπανάς Γεώργιος
	

	23. Λιατσής Δημήτριος
	

	24. Γεράνιος Κων/νος
	

	25. Γιάνναρος Χρήστος – Επικεφαλής της 

      παράταξης «Λαϊκή Συσπείρωση»
	

	26. Καραμπέτσος Αθανάσιος
	

	27. Σεφερλής Ιωάννης – Επικεφαλής της 

      παράταξης «Ανταρσία στο Δήμο Πύργου»
	

	
	

	
	


  
Ο Πρόεδρος του Δημοτικού Συμβουλίου κ. Ευστάθιος Καννής, παρουσία του Δημάρχου κ. Μάκη Παρασκευόπουλου, κήρυξε  την έναρξη της συνεδρίασης.

   
Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 8ο θέμα της ημερήσιας διάταξης με τίτλο: «Προγραμματισμός προσλήψεων έκτακτου προσωπικού και προσωπικού με σύμβαση μίσθωσης έργου, για το έτος 2011».


Εισηγούμενος το θέμα ο αρμόδιος Αντιδήμαρχος κ. Α. Καράμπελας ανέφερε: «Λαμβάνοντας υπ’ όψη:
1. Τις διατάξεις του Ν.3584/07 περί «Κύρωσης του Κώδικα κατάστασης των Δημοτικών και Κοινοτικών υπαλλήλων»,

2. Τις διατάξεις του Ν. 3852/10 «Πρόγραμμα Καλλικράτης»

3. Τον Οργανισμό Εσωτερικής Υπηρεσίας του Δήμου.

4. Την 5345/Εγκ.5/4-2-2005 εγκύκλιο του ΥΠΕΣΔΔΑ

5. Την αρ.57 Α.Π.64282/22-12-2004 εγκύκλιο του ΥΠΕΣΔΔΑ

6. Το αριθ. ΔΙΠΠ/Φ.2.9/οικ. 2351/2-2-2006 του ΥΠΕΣΔΔΑ 

7. Το αριθ. έγγραφο οικ.8907/14-2-07  του ΥΠΕΣΔΔΑ

8. Την εγκύκλιο του ΥΠΕΣ ΔΙΠΠ/Φ.2.9/20/οικ.31336/21.12.2009
9. Την εγκύκλιο του ΥΠ.ΕΣ.Α.& Η.Δ. ΔΙΠΠ/Φ.2.9/31/οικ.80/3-1-2011
10. Τις διατάξεις του Ν.2190/1994, όπως ισχύει μετά τις τροποποιήσεις και συμπληρώσεις των:Ν.2225/1994, 2247/1994, 2266/1994, 2349/1995, 2527/1997, 2738/1999, 3051/2002, 3146/2003,3174/2003,3200/2003,3260/2004,  3320/2005 και 3812/08.

11. Την υπ’ αριθ. 33/06  Π.Υ.Σ. όπως ισχύει

12. Την υπ’ αριθ. 55/98  Π.Υ.Σ. όπως ισχύει

13. Την υπ’ αριθ. 236/94 Π.Υ.Σ. όπως ισχύει

14. Το άρθρο 20 και 21 παρ. 1, 2 και 3 του Ν. 2190/94, το άρθρο 6 του Ν. 2577/97, το άρθρο 6 παρ. 5 του Ν. 3146/12003, το άρθρο 22 παρ. 4 του ν. 3274/2004, το άρθρο 6 παρ. 5 του ν. 3146/2003, 

15. Τις διατάξεις του Π.Δ. 50/2001, όπως τροποποιήθηκε και ισχύει με τα Π.Δ. 347/2003 (Φ.Ε.Κ. 315 Α΄) και 44/2005 (Φ.Ε.Κ. 63 Α΄).

16. Τις διατάξεις του άρθρ. 6 του Ν. 2577/97 περί προσωπικού με Σύμβαση έργου

17. Τις διατάξεις του Ν.3812/09 περί «Αναμόρφωσης συστήματος προσλήψεων στο Δημόσιο Τομέα»

18. Τις διατάξεις του Ν.3833/10

19. Τις εξασφαλισμένες πιστώσεις στον προϋπολογισμό του Δήμου ΠΥΡΓΟΥ, οικ. Έτους 2011, (βεβαίωση αριθ. Δ.Υ./3-1-2011 της Οικονομικής Υπηρεσίας)  

20. Το γεγονός ότι έχει καθιερωθεί ο ετήσιος και έγκαιρος προγραμματισμός προσλήψεων έκτακτου προσωπικού από τους ΟΤΑ, με συγκεκριμένο χρονοδιάγραμμα.

Σύμφωνα με τις διατάξεις του άρθ.18 Ν.2539/97, του άρθρ. 9 του Ν.2623/98, του άρθρ. 30 του Ν.3274/04, δεν απαιτείται έγκριση για μόνιμο ή έκτακτο προσωπικό με δίμηνες συμβάσεις ή προσωπικό υπηρεσιών ανταποδοτικού χαρακτήρα και προσωπικό σε έργα αυτεπιστασίας. 
Επομένως καλούμαστε να  εισηγηθούμε προς το Υπουργείο Εσωτερικών Δημόσιας Διοίκησης και Ηλεκτρονικής Διακυβέρνησης την πρόσληψη έκτακτου προσωπικού για τις εξής κατηγορίες:
1. Προσωπικό με Σύμβαση εργασίας έως οκτώ (8) μήνες (άρθρο 21 παρ. 1 και 2 του Ν. 2190/94)

2. Προσωπικό με σύμβαση εργασίας έως 1 έτος, για την υλοποίηση προγραμμάτων (άρθ.21 παρ. 3 του Ν. 2190/94)και

3. Προσωπικό με σύμβαση μίσθωσης έργου (άρθρ. 6 του Ν.2577/97).

Σύμφωνα με την υπ’ αριθμ. ΔΙΠΠ/Φ.2.9/31/οικ.80/3-1-2011, οι εγκρίσεις πρόσληψης του ως άνω προσωπικού περιορίζονται κατά 15%, σε σχέση με τις αντίστοιχες εγκρίσεις του 2010. 

Λαμβάνοντας υπ’ όψιν τις κυβερνητικές εξαγγελίες, καθώς και τις διατάξεις της ΠΥΣ 33/06, για περιορισμό ή και αναστολή προσλήψεων τακτικού προσωπικού καθώς και το γενικότερο δυσμενές δημοσιονομικό πλαίσιο στο οποίο κινείται η χώρα, που κατ’ επέκταση μεταφράζεται σε οικονομική αδυναμία να προσλάβουμε μόνιμο προσωπικό, λαμβάνοντας όμως υπ’ όψιν και τις ανάγκες όλων των Τμημάτων των Δ/νσεων του διευρυμένου Δήμου Πύργου και των Κοινοτήτων του, προτείνουμε την έγκριση προσλήψεων έκτακτου προσωπικού και προσωπικού με σύμβαση μίσθωσης έργου, περιορίζοντας και αυτές στις απολύτως αναγκαίες.


Οι ανάγκες του Καλλικρατικού Δήμου Πύργου σε συγκεκριμένες χρονικές περιόδους, π.χ. καλοκαιρινούς μήνες, τις οποίες καλούμαστε να αντιμετωπίσουμε, η πρόληψη και αντιμετώπιση απρόβλεπτων, έκτακτων και επειγόντων προβλημάτων και η εκτέλεση εργασιών και Ευρωπαϊκών Προγραμμάτων, δε μπορεί να επιτευχθεί με το υπάρχον προσωπικό. 
Το Υπουργείο Εσωτερικών, αναγνωρίζοντας αυτή την αναγκαιότητα, έχει επιτρέψει την κατ΄ εξαίρεση πρόσληψη συμβασιούχων, πάντα υπό τον έλεγχο του ΑΣΕΠ, για τους ανωτέρω λόγους. 

Οι περιοδικές ανάγκες, που προβλέπονται μέσα στο 2011, όπως π.χ. ανάγκη για καθαρισμό χόρτων, ειδικότητες με Σύμβαση μίσθωσης έργου που δεν γίνεται να προσληφθούν μόνιμα, όπως ο γιατρός εργασίας και τέλος ειδικότητες που θα  χρειαστούν μεταγενέστερα και για ορισμένο διάστημα, όπως οι ναυαγοσώστες, μας καλούν να προγραμματίσουμε την πρόσληψη έκτακτου ή εποχιακού προσωπικού.

Κατόπιν ορθής και έγκαιρης εκτίμησης των αναγκών μας και για την αποφυγή καθυστέρησης υλοποίησης προγραμμάτων και εργασιών, προγραμματίζουμε την πρόσληψη  του παρακάτω προσωπικού:

ΑΙΤΟΥΜΕΝΟ ΠΡΟΣΩΠΙΚΟ με συμβάσεις ιδιωτικού δικαίου ορισμένου χρόνου, συμβάσεις μίσθωσης έργου ορισμένου χρόνου και προσωπικού υλοποίησης προγραμμάτων, για το έτος 2011:
α. Εβδομήντα  (70) άτομα, με Συμβάσεις εργασίας διάρκειας οκτώ (8) μηνών, με τις εξής ειδικότητες: 

1. Δύο (2) ΠΕ Νηπιαγωγών

2. Πέντε (5) ΤΕ09 Βρεφονηπιοκόμων /βρεφονηπιαγωγών

3. Δέκα (10) ΔΕ29 οδηγών 

4. Έξι (6) ΔΕ28 Χειριστών Μηχ/των έργων

5. Τέσσερις (4) ΔΕ30 Τεχνίτες 

6. Δύο (2) ΔΕ26 Μηχανοτεχνίτες.

7. Ένας (1) ΔΕ ή ΥΕ Μαγείρων 

8. Έξι (6) ΔΕ Βοηθών βρεφονηπιοκόμων

9. Τριάντα (30) ΥΕ Εργατών  - Εργατριών Καθαριότητας

10. Τέσσερις (4) ΥΕ βοηθών τεχνιτών.

β. Έξι (6) άτομα, με σύμβαση έργου ορισμένου χρόνου, με τις εξής ειδικότητες:

1. Πέντε (5) Ναυαγοσώστες 

2.   Ένας (1) Ιατρός Εργασίας 

γ. Τρία (3) άτομα, με σύμβαση έως ένα (1) έτος:

1.  Ένας (1) ΠΕ Οικονομικού – Περιφερειακής Ανάπτυξης, για την σύνταξη - παρακολούθηση Επιχειρησιακών Προγραμμάτων και των Ετήσιων Προγραμμάτων Δράσης, για τη συγκέντρωση στοιχείων διαμόρφωσης των Προγραμμάτων Ανάπτυξης του Δήμου, για τη διερεύνηση της σκοπιμότητας αναπτυξιακών προτάσεων, για την εισήγηση προγραμμάτων οικονομικής ανάπτυξης του Δήμου, για την αναζήτηση πηγών χρηματοδότησης από την Ε.Ε. και τέλος για τη μέτρηση της αποτελεσματικότητας και της αποδοτικότητας των Υπηρεσιών του Δήμου,

2. Δύο (2) ΤΕ Κοινωνικών Λειτουργών για την υλοποίηση Προγραμμάτων Κοινωνικής Πρόνοιας.

Αναλυτικά:

	Ειδικότητα
	Ειδικά τυπικά προσόντα

	ΠΕ ΟΙΚΟΝΟΜΙΚΟΥ – ΠΕΡΙΦΕΡΕΙΑΚΗΣ ΑΝΑΠΤΥΞΗΣ, 


	1. ΚΥΡΙΑ ΠΡΟΣΟΝΤΑ

Α) Ομώνυμο ή ταυτόσημο κατά περιεχόμενο ειδικότητας πτυχίο ή δίπλωμα ΑΕΙ της ημεδαπής ή ισότιμο αντίστοιχων ειδικοτήτων, σχολών της αλλοδαπής.

Β) Σε  περίπτωση που δεν καθίσταται δυνατή η πλήρωση κενών θέσεων από υποψηφίους με προσόντα της παραγράφου 1, επιτρέπεται η κάλυψη των θέσεων, με πτυχίο ή δίπλωμα συναφούς ειδικότητας ΑΕΙ της ημεδαπής ή αλλοδαπής.  

	ΠΕ ΝΗΠΙΑΓΩΓΩΝ
	Α) Ομώνυμο ή ταυτόσημο κατά περιεχόμενο ειδικότητας πτυχίο ή δίπλωμα ΑΕΙ της ημεδαπής ή ισότιμο αντίστοιχων ειδικοτήτων, σχολών της αλλοδαπής.

Β) Σε  περίπτωση που δεν καθίσταται δυνατή η πλήρωση κενών θέσεων από υποψηφίους με προσόντα της παραγράφου 1, επιτρέπεται η κάλυψη των θέσεων, με πτυχίο ή δίπλωμα συναφούς ειδικότητας ΑΕΙ της ημεδαπής ή αλλοδαπής.  

	ΠΕ ΙΑΤΡΩΝ ΕΡΓΑΣΙΑΣ
	1.ΚΥΡΙΑ ΠΡΟΣΟΝΤΑ

Τα προσόντα του Ιατρού Εργασίας καθορίζονται από τις δ/ξεις του Ν. 1568/85 καθώς και οι αρμοδιότητες που αναλαμβάνει. Με το Π.Δ. 17/96 καθορίζονται  οι ώρες απασχόλησης  και η διαδικασία  επιλογής  του.

	ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ
	1. ΚΥΡΙΑ ΠΡΟΣΟΝΤΑ

Α) Ομώνυμο ή ταυτόσημο κατά περιεχόμενο ειδικότητας  πτυχίο ή δίπλωμα ΤΕΙ Τμήματος Κοινωνικών Λειτουργών της  ημεδαπής ή ισότιμο αντίστοιχης ειδικότητας της αλλοδαπής.

Β) Σε  περίπτωση που δεν καθίσταται δυνατή η πλήρωση κενών θέσεων από υποψηφίους με προσόντα της παραγράφου 1, επιτρέπεται η κάλυψη των θέσεων, με πτυχίο ή δίπλωμα ΤΕΙ Τμήματος Κοινωνιολογίας, Κοινωνικής Εργασίας ή άλλης συναφούς ειδικότητας.

	ΤΕ09 ΒΡΕΦΟΝΗΠΙΟΚΟ-

ΜΩΝ
	1. ΚΥΡΙΑ ΠΡΟΣΟΝΤΑ

Α) Ομώνυμο ή ταυτόσημο κατά περιεχόμενο ειδικότητας  πτυχίο ή δίπλωμα ΤΕΙ Τμήματος Βρεφονηπιοκομίας της  ημεδαπής ή ισότιμο αντίστοιχης ειδικότητας της αλλοδαπής.

Β) Σε  περίπτωση που δεν καθίσταται δυνατή η πλήρωση κενών θέσεων από υποψηφίους με προσόντα της παραγράφου 1, επιτρέπεται η κάλυψη των θέσεων, με πτυχίο ή δίπλωμα ΤΕΙ Τμήματος Βρεφοκομίας ή άλλης συναφούς ειδικότητας.

	ΔΕ 28 ΧΕΙΡΙΣΤΗΣ ΜΗΧ/ΤΩΝ ΕΡΓΩΝ
	1. ΚΥΡΙΑ ΠΡΟΣΟΝΤΑ

Α) Άδεια μηχανοδηγού-χειριστή μηχανημάτων εκτέλεσης τεχνικών έργων ομάδας Z΄ και τάξης Γ΄ τουλάχιστον

Β) Ομώνυμος ή αντίστοιχος απολυτήριος  τίτλος ΙΕΚ ή Τεχνικού Επαγγελματικού Εκπαιδευτηρίου Α’ ή Β’ κύκλου σπουδών ή Ενιαίου Πολυκλαδικού Λυκείου ή Τεχνικού Επαγγελματικού Λυκείου ή Τεχνικών Επαγγελματικών Σχολών ή Σχολών μαθητείας του ΟΑΕΔ του Ν. 1346/83 ή άλλου ισότιμου τίτλου σχολικών μονάδων της ημεδαπής ή αλλοδαπής αντίστοιχης ειδικότητας. Γίνεται δεκτός οποιοσδήποτε τίτλος ΙΕΚ ή δευτεροβάθμιας εκπαίδευσης ή ισότιμος και αντίστοιχος τίτλος σχολικών μονάδων της ημεδαπής ή αλλοδαπής, υπό την προϋπόθεση ότι ο υποψήφιος υποβάλλει βεβαίωση της αρμόδιας, για την έκδοση της άδειας, υπηρεσίας, ότι η άδεια άσκησης επαγγέλματος χορηγήθηκε βάσει του συγκεκριμένου τίτλου είτε αυτοτελώς, είτε με συνυπολογισμό και της εμπειρίας.

Γ) Άδεια  οδήγησης αυτοκινήτου ερασιτεχνική ή επαγγελματική

 Δ) Σε περίπτωση που δεν καθίσταται δυνατή η πλήρωση της θέσεως από υποψηφίους με τα ανωτέρω προσόντα θα γίνουν δεκτοί υποψήφιοι με τα υπό στοιχεία Α και Β προσόντα.

2.   ΕΠΙΚΟΥΡΙΚΑ ΠΡΟΣΟΝΤΑ

Σε περίπτωση που δεν καθίσταται δυνατή η πλήρωση της θέσεως από υποψηφίους με τα κύρια προσόντα επιτρέπεται ο διορισμός με:

Α) Άδεια μηχανοδηγού-χειριστή μηχανημάτων εκτέλεσης τεχνικών έργων ομάδας Ζ΄ και τάξης Γ΄ τουλάχιστον,

Β) ομώνυμο ή αντίστοιχο, απολυτήριο τίτλο αναγνωρισμένης κατώτερης Τεχνικής Σχολής της ημεδαπής  ή ισότιμο και αντίστοιχο  τίτλο σχολής της αλλοδαπής. Γίνεται δεκτός οποιοσδήποτε τίτλος αναγνωρισμένης κατώτερης Τεχνικής Σχολής της ημεδαπής, υπό την προϋπόθεση ότι ο υποψήφιος υποβάλλει βεβαίωση της αρμόδιας, για την έκδοση της άδειας, υπηρεσίας, ότι η άδεια άσκησης επαγγέλματος χορηγήθηκε βάσει του συγκεκριμένου τίτλου είτε αυτοτελώς είτε με συνυπολογισμό και της εμπειρίας,

Γ) Άδεια  οδήγησης αυτοκινήτου ερασιτεχνική ή επαγγελματική. 

Δ) Σε περίπτωση που δεν καθίσταται δυνατή η πλήρωση της θέσεως από υποψηφίους με τα ανωτέρω προσόντα θα γίνουν δεκτοί υποψήφιοι με τα υπό στοιχεία Α και Β  προσόντα.

3. ΕΠΙΚΟΥΡΙΚΑ ΠΡΟΣΟΝΤΑ

Σε περίπτωση που δεν καθίσταται δυνατή η πλήρωση της θέσεως από υποψηφίους με τα κύρια προσόντα, επιτρέπεται ο διορισμός με:

Α) οποιονδήποτε απολυτήριο τίτλο Σχολικής Μονάδας Δευτεροβάθμιας Εκπαίδευσης ή ισότιμο τίτλο σχολών της αλλοδαπής, 

Β) επαγγελματική άδεια οδήγησης αυτοκινήτου Γ΄ κατηγορίας, 

Γ) Σε περίπτωση που δεν καθίσταται δυνατή η πλήρωση της θέσεως από υποψηφίους με τα προσόντα της προηγούμενης παραγράφου επιτρέπεται ο διορισμός με: 

α) απολυτήριο τίτλο υποχρεωτικής εκπαίδευσης (δηλαδή απολυτήριο τριταξίου γυμνασίου ή για υποψηφίους που έχουν αποφοιτήσει μέχρι και το 1980 απολυτήριο δημοτικού σχολείου), 

β) επαγγελματική άδεια οδήγησης αυτοκινήτου Γ’ κατηγορίας τουλάχιστον, 

γ) εμπειρία επαγγελματία οδηγού αυτοκινήτου διάρκειας τριών (3) ετών τουλάχιστον μετά την απόκτηση της επαγγελματικής άδειας οδήγησης αυτοκινήτου Γ’ κατηγορίας.

δ) Σε περίπτωση που δεν καθίσταται δυνατή η πλήρωση της θέσεως ούτε από υποψηφίους με τα ανωτέρω προσόντα θα γίνουν δεκτοί υποψήφιοι με τα υπό στοιχεία α και β  προσόντα.

	ΔΕ 30 ΤΕΧΝΙΤΩΝ
	1.ΚΥΡΙΑ ΠΡΟΣΟΝΤΑ

Προσόν διορισμού στον εισαγωγικό βαθμό για κάθε κλάδο ή ειδικότητα, ορίζεται:

Α) Ο ομώνυμος ή αντίστοιχος ή συναφής κατά ειδικότητα απολυτήριος τίτλος Ενιαίου Πολυκλαδικού Λυκείου ή Τεχνικού-Επαγγελματικού Λυκείου ή Τεχνικής Επαγγελματικής Σχολής Δευτεροβάθμιας Εκπ/σης ή Σχολής μαθητείας του ΟΑΕΔ του Ν. 1346/83 ή άλλου ισότιμου τίτλου σχολικής μονάδας της ημεδαπής ή αλλοδαπής. 

Β)Σε περίπτωση που δεν καθίσταται δυνατή η πλήρωση των θέσεων από υποψηφίους με τα ανωτέρω τυπικά προσόντα, επιτρέπεται ο διορισμός με προσόν απολυτήριο τίτλο αντίστοιχης ειδικότητας αναγνωρισμένης κατώτερης Τεχνικής Σχολής ή αντίστοιχη εμπειρία και απολυτήριο τίτλο τουλάχιστον υποχρεωτικής εκ/σης.  

	ΔΕ26 ΜΗΧΑΝΟΤΕΧΝΙΤΩΝ ΑΥΤ/ΤΩΝ
	1.ΚΥΡΙΑ ΠΡΟΣΟΝΤΑ

Προσόν διορισμού στον εισαγωγικό βαθμό για κάθε κλάδο ή ειδικότητα, ορίζεται:

Α) Ο ομώνυμος ή αντίστοιχος ή συναφής κατά ειδικότητα απολυτήριος τίτλος Ενιαίου Πολυκλαδικού Λυκείου ή Τεχνικού-Επαγγελματικού Λυκείου ή Τεχνικής Επαγγελματικής Σχολής Δευτεροβάθμιας Εκπ/σης ή Σχολής μαθητείας του ΟΑΕΔ του Ν. 1346/83 ή άλλου ισότιμου τίτλου σχολικής μονάδας της ημεδαπής ή αλλοδαπής.

 Ή οποιοσδήποτε τίτλος ΙΕΚ ή δευτεροβάθμιας εκπαίδευσης ή ισότιμος και αντίστοιχος τίτλος σχολικών μονάδων της ημεδαπής ή αλλοδαπής, υπό την προϋπόθεση ότι ο υποψήφιος υποβάλλει βεβαίωση της αρμόδιας, για την έκδοση της άδειας, υπηρεσίας, ότι η άδεια άσκησης επαγγέλματος χορηγήθηκε βάσει του συγκεκριμένου τίτλου, είτε αυτοτελώς είτε με συνυπολογισμό και εμπειρίας. 

Β)Σε περίπτωση που δεν καθίσταται δυνατή η πλήρωση των θέσεων από υποψηφίους με τα ανωτέρω τυπικά προσόντα, επιτρέπεται ο διορισμός με προσόν απολυτήριο τίτλο αντίστοιχης ειδικότητας αναγνωρισμένης κατώτερης Τεχνικής Σχολής ή αντίστοιχη εμπειρία και απολυτήριο τίτλο τουλάχιστον υποχρεωτικής εκ/σης.  

Γ) Ομώνυμο ή αντίστοιχο τίτλο ΙΕΚ, βάσει του οποίου χορηγήθηκε η απαιτούμενη άδεια άσκησης επαγγέλματος.

	ΔΕ 29 ΟΔΗΓΩΝ ΦΟΡΤΗΓΩΝ


	1. ΚΥΡΙΑ ΠΡΟΣΟΝΤΑ    

Α) Δίπλωμα επαγγελματικής κατάρτισης ΙΕΚ, ειδικοτήτων: (α) τεχνικού αυτοκινήτων οχημάτων ή (β) εκπαιδευτή υποψηφίων οδηγών αυτοκινήτων ή
Πτυχίο Α’ ή Β’ κύκλου σπουδών Τεχνικού Επαγγελματικού Εκπαιδευτηρίου (ΤΕΕ), ειδικότητας μηχανών και συστημάτων αυτοκινήτου ή 
Απολυτήριος τίτλος Ενιαίου Πολυκλαδικού Λυκείου, Τμήματος μηχανικών αυτοκινήτων ή 

Απολυτήριος τίτλος Τεχνικής Επαγγελματικής Σχολής Δευτεροβάθμιας  Εκπαίδευσης, ειδικότητας μηχανών αυτοκινήτου ή 

Απολυτήριος τίτλος Σχολής Μαθητείας ΟΑΕΔ του Ν.1346/83 (ΦΕΚ46Α΄), ειδικότητας μηχανοτεχνίτη αυτοκινήτου ή συναφούς ειδικότητας, ή ισότιμος τίτλος Σχολικής Μονάδας της ημεδαπής ή αλλοδαπής, αντίστοιχης ειδικότητας.  

Β) Ισχύουσα Επαγγελματική άδεια οδήγησης Γ’ κατηγορίας.

2. ΕΠΙΚΟΥΡΙΚΑ ΠΡΟΣΟΝΤΑ

Α) Σε περίπτωση που δεν καθίσταται δυνατή η πλήρωση των κενών θέσεων από υποψηφίους με τα προσόντα της προηγούμενης παραγράφου, επιτρέπεται η πρόσληψη με προσόν διορισμού οποιοδήποτε απολυτήριο τίτλο σχολικής μονάδας Δευτεροβάθμιας Εκπαίδευσης ή ΙΕΚ καθώς και ισχύουσα επαγγελματική άδεια οδήγησης, Γ’ κατηγορίας και αντίστοιχη εμπειρία τουλάχιστον έξι (6) μηνών.

Β) Σε περίπτωση που δεν καθίσταται δυνατή η πλήρωση των κενών θέσεων από υποψηφίους με τα προσόντα της προηγούμενης παραγράφου, επιτρέπεται η πρόσληψη με προσόν διορισμού, απολυτήριο τίτλο Υποχρεωτικής Εκπαίδευσης (δηλαδή απολυτήριο τριτάξιου Γυμνασίου ή για υποψήφιους που έχουν αποφοιτήσει μέχρι και το 1980 απολυτήριο Δημοτικού Σχολείου) ή ισοδύναμο απολυτήριο τίτλο κατώτερης Τεχνικής Σχολής  του Ν.Δ. 580/1970 ή απολυτήριο τίτλο Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 ή ισότιμο τίτλο της αλλοδαπής  και ισχύουσα επαγγελματική άδεια οδήγησης, Γ’ κατηγορίας και αντίστοιχη εμπειρία τριών (3) ετών τουλάχιστον.   

Γ) Σε περίπτωση που δεν καθίσταται δυνατή η πλήρωση των κενών θέσεων από υποψηφίους με τα προσόντα της προηγούμενης παραγράφου, επιτρέπεται η πρόσληψη με προσόν διορισμού, απολυτήριο τίτλο Υποχρεωτικής Εκπαίδευσης (δηλ. απολυτήριο τίτλο τριτάξιου Γυμνασίου ή για υποψήφιους που έχουν αποφοιτήσει μέχρι και το 1980 απολυτήριο Δημοτικού Σχολείου) ή ισοδύναμο απολυτήριο τίτλο κατώτερης Τεχνικής Σχολής  του Ν.Δ. 580/1970 ή απολυτήριο τίτλο Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 ή ισότιμος τίτλος της αλλοδαπής και ισχύουσα επαγγελματική άδεια οδήγησης Γ’ κατηγορίας και αντίστοιχη εμπειρία έξι (6) μηνών  τουλάχιστον.   

 

	ΔΕ ΝΑΥΑΓΟΣΩΣΤΩΝ
	1. ΚΥΡΙΑ ΠΡΟΣΟΝΤΑ

Α) Ισχύουσα άδεια ναυαγοσώστη που εκδίδεται από τη Λιμενική αρχή

Β) Οποιοδήποτε πιστοποιητικό ή πτυχίο σχολής ναυαγοσωστικής εκπαίδευσης βάσει του οποίου χορηγείται άδεια ναυαγοσώστη (Π.Δ. 23/20).

Γ) Οποιοσδήποτε τίτλος δευτεροβάθμιας ή μεταδευτεροβάθμιας εκπαίδευσης της ημεδαπής ή αλλοδαπής.

Δ) Αντίστοιχη εμπειρία μετά την απόκτηση της άδειας τουλάχιστον έξι (6) μηνών.

2. ΕΠΙΚΟΥΡΙΚΑ ΠΡΟΣΟΝΤΑ
Α) Σε περίπτωση που δεν καθίσταται δυνατή η πλήρωση των θέσεων από υποψηφίους με τίτλο δευτεροβάθμιας ή μεταδευτεροβάθμιας εκπαίδευσης της ημεδαπής ή  αλλοδαπής, επιτρέπεται  η πρόσληψη από υποψηφίους που θα διαθέτουν απολυτήριο τίτλο Υποχρεωτικής εκπαίδευσης(δηλαδή απολυτήριο τίτλο τριταξίου γυμνασίου ή για υποψηφίους που έχουν αποφοιτήσει μέχρι και το 1980 απολυτήριο Δημοτικού σχολείου)ή ισοδύναμο απολυτήριο τίτλο κατώτερης Τεχνικής Σχολής του Ν.Δ 580/1970 ή απολυτήριο τίτλο Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 ή ισότιμος τίτλος της αλλοδαπής και αντίστοιχη εμπειρία τουλάχιστον έξι (6) μηνών τηρούμενων των υπό στοιχείο (1) και (2) κύριων προσόντων

Β) Σε περίπτωση που δεν καθίσταται δυνατή η πλήρωση των θέσεων από υποψηφίους με τα προσόντα της προηγούμενης παραγράφου, επιτρέπεται η πρόσληψη από υποψηφίους που θα διαθέτουν απολυτήριο τίτλο τουλάχιστον Υποχρεωτικής εκπαίδευσης (δηλαδή απολυτήριο τίτλο τριταξίου γυμνασίου ή  για υποψηφίους που έχουν αποφοιτήσει μέχρι και το 1980 απολυτήριο Δημοτικού σχολείου), ή  ισοδύναμο απολυτήριο τίτλο κατώτερης Τεχνικής Σχολής του Ν.Δ 580/1970 ή απολυτήριο τίτλο Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 ή της ισότιμος τίτλος της αλλοδαπής και χωρίς εμπειρία τηρουμένων των υπό στοιχείο (1) και (2) κύριων προσόντων.

	ΔΕ ή ΥΕ ΒΟΗΘΩΝ ΒΡΕΦΟΝΗΠΙΟΚΟΜΩΝ
	1. ΚΥΡΙΑ ΠΡΟΣΟΝΤΑ    

Α) Δίπλωμα επαγγελματικής κατάρτισης ΙΕΚ, ειδικοτήτων: (α) Βρεφονηπιοκόμων ή (β) Βρεφονηπιαγωγών ή (γ) Προσχολικής Αγωγής και συναφών αυτών ή
Πτυχίο Α’ ή Β’ κύκλου σπουδών Τεχνικού Επαγγελματικού Εκπαιδευτηρίου (ΤΕΕ), ειδικότητας (α) Βρεφονηπιοκόμων ή (β) Βρεφονηπιαγωγών ή (γ) Προσχολικής Αγωγής και συναφών αυτών ή 
Απολυτήριος τίτλος Ενιαίου Πολυκλαδικού Λυκείου, Τμήματος (α) Βρεφονηπιοκόμων ή (β) Βρεφονηπιαγωγών ή (γ) Προσχολικής Αγωγής και συναφών αυτών ή 

Απολυτήριος τίτλος Τεχνικής Επαγγελματικής Σχολής Δευτεροβάθμιας  Εκπαίδευσης, ειδικότητας (α) Βρεφονηπιοκόμων ή (β) Βρεφονηπιαγωγών ή (γ) Προσχολικής Αγωγής και συναφών αυτών ή 

Απολυτήριος τίτλος Σχολής Μαθητείας ΟΑΕΔ του Ν.1346/83 (ΦΕΚ46Α΄), ειδικότητας (α) Βρεφονηπιοκόμων ή (β) Βρεφονηπιαγωγών ή (γ) Προσχολικής Αγωγής και συναφών αυτών, ή ισότιμος τίτλος Σχολικής Μονάδας της ημεδαπής ή αλλοδαπής, αντίστοιχης ειδικότητας.  

2. ΕΠΙΚΟΥΡΙΚΑ ΠΡΟΣΟΝΤΑ

Α) Σε περίπτωση που δεν καθίσταται δυνατή η πλήρωση των κενών θέσεων από υποψηφίους με τα προσόντα της προηγούμενης παραγράφου, επιτρέπεται η πρόσληψη με προσόν διορισμού οποιοδήποτε απολυτήριο τίτλο σχολικής μονάδας Δευτεροβάθμιας Εκπαίδευσης ή ΙΕΚ και αντίστοιχη εμπειρία τουλάχιστον έξι (6) μηνών.

Β) Σε περίπτωση που δεν καθίσταται δυνατή η πλήρωση των κενών θέσεων από υποψηφίους με τα προσόντα της προηγούμενης παραγράφου, επιτρέπεται η πρόσληψη με προσόν διορισμού, απολυτήριο τίτλο Υποχρεωτικής Εκπαίδευσης (δηλαδή απολυτήριο τριτάξιου Γυμνασίου ή για υποψήφιους που έχουν αποφοιτήσει μέχρι και το 1980 απολυτήριο Δημοτικού Σχολείου) ή ισοδύναμο απολυτήριο τίτλο κατώτερης Τεχνικής Σχολής  του Ν.Δ. 580/1970 ή απολυτήριο τίτλο Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 ή ισότιμο τίτλο της αλλοδαπής  και αντίστοιχη εμπειρία τριών (3) ετών τουλάχιστον.   

Γ) Σε περίπτωση που δεν καθίσταται δυνατή η πλήρωση των κενών θέσεων από υποψηφίους με τα προσόντα της προηγούμενης παραγράφου, επιτρέπεται η πρόσληψη με προσόν διορισμού, απολυτήριο τίτλο Υποχρεωτικής Εκπαίδευσης (δηλ. απολυτήριο τίτλο τριτάξιου Γυμνασίου ή για υποψήφιους που έχουν αποφοιτήσει μέχρι και το 1980 απολυτήριο Δημοτικού Σχολείου) ή ισοδύναμο απολυτήριο τίτλο κατώτερης Τεχνικής Σχολής  του Ν.Δ. 580/1970 ή απολυτήριο τίτλο Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 ή ισότιμος τίτλος της αλλοδαπής και αντίστοιχη εμπειρία έξι (6) μηνών  τουλάχιστον.   



	ΥΕ ΕΡΓΑΤΩΝ / ΤΡΙΩΝ ΚΑΘΑΡΙΟΤΗΤΑΣ ΚΑΙ ΒΟΗΘΩΝ ΤΕΧΝΙΤΩΝ
	1. ΚΥΡΙΑ ΠΡΟΣΟΝΤΑ:

Απολυτήριος τίτλος υποχρεωτικής εκπ/σης (δηλαδή απολυτήριο Τριτάξιου Γυμνασίου ή για υποψηφίους που έχουν αποφοιτήσει μέχρι και το 1980 απολυτήριο Δημοτικού Σχολείου) ή απολυτήριος τίτλος κατώτερης τεχνικής σχολής του Ν.Δ. 580/1970.




Το Δημοτικό Συμβούλιο Πύργου καλείται:

Α. Να εγκρίνει τα παραρτήματα προγραμματισμού έτους 2011, όπως εμφανίζονται στο συνημμένο πίνακα, ο οποίος αποτελεί αναπόσπαστο τμήμα της παρούσας. Οι λόγοι πρόσληψης του προσωπικού κατά κατηγορία, κλάδο και ειδικότητα αναφέρονται αναλυτικά στην αρχή της παρούσας εισήγησης.
Β.  Οι προσλήψεις θα βαρύνουν αντίστοιχα τους κάτωθι Κ.Α. του προϋπολογισμού έτους 2011, του σκέλους των εξόδων του Δήμου Πύργου. 

Κ.Α. : 10.6041.01, 




Κ.Α. : 10.6041, 



Κ.Α..: 20.6041.01,


Κ.Α. : 30.6041





Κ.Α.:30.6041.01 



Κ.Α.: 35.6041

Γ. Να εξουσιοδοτήσει τον κ. Δήμαρχο να προβεί σε όλες τις απαραίτητες ενέργειες ώστε να εκδοθεί η προκήρυξη των θέσεων, έπειτα από τη σχετική έγκριση της τριμελούς εξ υπουργών Επιτροπής της ΠΥΣ 33/06. 

Η υποβολή της πρότασης θα γίνει, μέσω της Αποκεντρωμένης  Διοίκησης Πελοποννήσου, Δυτικής Ελλάδας και Ιονίου, στο Υπουργείο Εσωτερικών, Αποκέντρωσης και Ηλεκτρονικής Διακυβέρνησης.»
Κατόπιν των ανωτέρω ο Πρόεδρος κάλεσε το σώμα ν’ αποφασίσει επί της εισήγησης του Αντιδημάρχου.
Το Δημοτικό Συμβούλιο Πύργου
Λαμβάνοντας υπόψη την εισήγηση του αρμόδιου Αντιδημάρχου κ. Α. Καράμπελα, 
α π ο φ α σ ί ζ ε ι

Κατά πλειοψηφία: 1. Προγραμματίζει προσλήψεις έκτακτου προσωπικού και προσωπικού με συμβάσεις μίσθωσης έργου, για το έτος 2011, ως κατωτέρω, λαμβάνοντας υπ’ όψη τις κυβερνητικές εξαγγελίες, τις διατάξεις της ΠΥΣ 33/06, για περιορισμό ή και αναστολή προσλήψεων τακτικού προσωπικού, το γενικότερο δυσμενές δημοσιονομικό πλαίσιο στο οποίο κινείται η χώρα, που κατ’ επέκταση μεταφράζεται σε οικονομική αδυναμία να προσλάβει ο Δήμος μόνιμο προσωπικό, καθώς και τις ανάγκες όλων των Τμημάτων των Δ/νσεων του διευρυμένου Δήμου Πύργου και των Κοινοτήτων του. 
Συγκεκριμένα:
Α.  Εβδομήντα  (70) , με Συμβάσεις εργασίας διάρκειας οκτώ (8) μηνών, με τις εξής ειδικότητες: 

· Δύο (2) ΠΕ Νηπιαγωγών

· Πέντε (5) ΤΕ09 Βρεφονηπιοκόμων /βρεφονηπιαγωγών

· Δέκα (10) ΔΕ29 οδηγών 

· Έξι (6) ΔΕ28 Χειριστών Μηχ/των έργων

· Τέσσερις (4) ΔΕ30 Τεχνίτες 

· Δύο (2) ΔΕ26 Μηχανοτεχνίτες.

· Ένας (1) ΔΕ ή ΥΕ Μαγείρων 

· Έξι (6) ΔΕ Βοηθών βρεφονηπιοκόμων

· Τριάντα (30) ΥΕ Εργατών  - Εργατριών Καθαριότητας

· Τέσσερις (4) ΥΕ βοηθών τεχνιτών.

    Β. Έξι (6), με σύμβαση έργου ορισμένου χρόνου, με τις εξής ειδικότητες:

· Πέντε (5) Ναυαγοσώστες , για τη θερινή περίοδο, ήτοι από 1-6-2011 έως 1-9-2011.
· Ένας (1) Ιατρός Εργασίας  (ένα έτος)
     Γ.  Τρείς (3), με σύμβαση έως ένα (1) έτος :
· Ένας (1) ΠΕ Οικονομικού – Περιφερειακής Ανάπτυξης, για την σύνταξη - παρακολούθηση Επιχειρησιακών Προγραμμάτων και των Ετήσιων Προγραμμάτων Δράσης, για τη συγκέντρωση στοιχείων διαμόρφωσης των Προγραμμάτων Ανάπτυξης του Δήμου, για τη διερεύνηση της σκοπιμότητας αναπτυξιακών προτάσεων, για την εισήγηση προγραμμάτων οικονομικής ανάπτυξης του Δήμου, για την αναζήτηση πηγών χρηματοδότησης από την Ε.Ε. και τέλος για τη μέτρηση της αποτελεσματικότητας και της αποδοτικότητας των Υπηρεσιών του Δήμου,

·  (2) ΤΕ Κοινωνικών Λειτουργών για την υλοποίηση Προγραμμάτων Κοινωνικής Πρόνοιας.
Το ανωτέρω προσωπικό είναι αναγκαίο να προσληφθεί διότι:

Οι ανάγκες του Καλλικρατικού Δήμου Πύργου σε συγκεκριμένες χρονικές περιόδους, π.χ. καλοκαιρινούς μήνες, τις οποίες καλείται ν’ αντιμετωπίσει, η πρόληψη και αντιμετώπιση απρόβλεπτων, έκτακτων και επειγόντων προβλημάτων και η εκτέλεση εργασιών και Ευρωπαϊκών Προγραμμάτων, δεν μπορεί να επιτευχθεί με το υπάρχον προσωπικό. 
Οι περιοδικές ανάγκες, που προβλέπονται μέσα στο 2011, όπως π.χ. η ανάγκη για καθαρισμό χόρτων, ειδικότητες με Σύμβαση μίσθωσης έργου που δεν γίνεται να προσληφθούν μόνιμα, όπως ο γιατρός εργασίας και τέλος ειδικότητες που θα  χρειαστούν μεταγενέστερα και για ορισμένο διάστημα, όπως οι ναυαγοσώστες, ως επίσης και για την αποφυγή καθυστέρησης της υλοποίησης προγραμμάτων και εργασιών, καθιστούν απαραίτητη την πρόσληψη προσωπικού.
2. Εγκρίνει τα παραρτήματα προγραμματισμού έτους 2011, όπως εμφανίζονται στο συνημμένο πίνακα, ο οποίος αποτελεί αναπόσπαστο τμήμα της παρούσας. Οι λόγοι πρόσληψης του προσωπικού κατά κατηγορία, κλάδο και ειδικότητα αναφέρονται αναλυτικά στην αρχή της παρούσας εισήγησης
 Οι προσλήψεις θα βαρύνουν (σύμφωνα με τις συνημμένες βεβαιώσεις Οικονομικής Υπηρεσίας), αντίστοιχα τους κάτωθι Κ.Α. του προϋπολογισμού έτους 2011, του σκέλους των εξόδων του Δήμου Πύργου. 
Κ.Α. : 10.6041.01, 




Κ.Α. : 10.6041, 



Κ.Α..: 20.6041.01,


Κ.Α. : 30.6041





Κ.Α.:30.6041.01 



Κ.Α.: 35.6041
3. Εξουσιοδοτεί το Δήμαρχο κ. Γεράσιμο Παρασκευόπουλο να προβεί σε όλες τις απαραίτητες ενέργειες ώστε να εκδοθεί η προκήρυξη των θέσεων, έπειτα από τη σχετική έγκριση της τριμελούς εξ υπουργών Επιτροπής της ΠΥΣ 33/06. 

Οι Δημοτικοί Σύμβουλοι κ.κ Χ. Γιάνναρος Επικεφαλής της παράταξης «Λαϊκή Συσπείρωση Πύργου» και Α. Καραμπέτσος καταψήφισαν την πρόταση, δηλώνοντας ότι θα έπρεπε ο Δήμος ν’ απαιτήσει, αφενός μεν το προσωπικό που θα καλύπτει τις ανάγκες του, να είναι μόνιμο,  αφετέρου δε να δίνονται χρήματα  από τον κρατικό προϋπολογισμό και για το μισθό των υπαλλήλων, αλλά και για τις ανάγκες του.

Ο Επικεφαλής της παράταξης «Ανταρσία στο Δήμο Πύργου κ. Ι Σεφερλής, επίσης μειοψήφησε, καθότι, όπως υποστήριξε, οι υπάλληλοι με τις προτεινόμενες συμβάσεις εργασίας, είναι όμηροι και θα έπρεπε να προσληφθεί μόνιμο προσωπικό. 
Η παρούσα απόφαση έλαβε αύξοντα αριθμό  10/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

      Ο ΠΡΟΕΔΡΟΣ                            ΤΑ ΜΕΛΗ                       Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος 14  – 2 - 2011

Ο ΔΗΜΑΡΧΟΣ

ΜΕΔ

